**Sorinel**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aveam un șoricar – minune de cățel

Cuminte, adorabil, pe nume Sorinel;

Oriunde aș fi mers, mergea și el cu mine,

Era prieten sincer la greu dar și la bine.

Vroia doar mângâiere și-un bol micuț de hrană,

Doar dragoste era, sub straiele-i de blană.

Nici nu dormea-n coteț să-mi fie mai aproape

Pe trepte adormea chiar fiind udat de ape.

Dar azi de dimineață el n-a mai apărut

Când l-am strigat pe nume, – să fie dispărut?

Nu, n-a fost dispărut, în stradă l-am aflat

Cu blana-nsângerată și gâtul sfârtecat.

Căzuse victimă instinctului primar

De-a se perpetua și iată ce calvar!

L-am îngropat în curte sub nucul cel bătrân,

Plângând ca unui frate destinul său hapsân.

Chiar de-i voi lua vreodată un înlocuitor,

Sorin rămâne veșnic al meu ocrotitor,

Și dacă mai există vreun loc în Paradis,

Acolo-l voi găsi și pe Sorin, precis!